CELEX: C2005/143/29
Language: sk
Date: 2005-06-11 00:00:00
Title: Vec C-133/05: Žaloba podaná 21. marca 2005 Komisiou Európskych spoločenstiev proti Rakúskej republike

11.6.2005   
            
            
               SK
            
            
               Úradný vestník Európskej únie
            
            
               C 143/20
            
         Žaloba podaná 21. marca 2005 Komisiou Európskych spoločenstiev proti Rakúskej republike
   (Vec C-133/05)
   (2005/C 143/29)
   Jazyk konania: nemčina
   Komisia Európskych spoločenstiev, v zastúpení: D. Martin, splnomocnený zástupca, ktorý si zvolil adresu na doručovanie v Luxemburgu, podala 21. marca 2005 na Súdny dvor Európskych spoločenstiev žalobu proti Rakúskej republike.
   Žalobca navrhuje, aby Súdny dvor:
   
               1)
            
            
               určil, že Rakúska republika si tým, že do 2. decembra 2003 neprijala žiadne alebo všetky zákony, iné predpisy a správne opatrenia potrebné na spolkovej úrovni na dosiahnutie súladu s ustanoveniami týkajúcimi sa diskriminácie na základe zdravotného postihnutia, ďalej na krajinskej úrovni s výnimkou krajín Viedeň a Dolné Rakúsko na dosiahnutie súladu so všetkými ustanoveniami smernice Rady 2000/78/ES (1) z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní alebo v každom prípade tým, že o nich neinformovala Komisiu, porušila povinnosti, ktoré jej vyplývajú z článku 18 tejto smernice;
            
         
               2)
            
            
               zaviazal Rakúsku republiku nahradiť trovy konania.
            
         Žalobné dôvody a hlavné tvrdenia
   Rakúska republika neprijala opatrenia potrebné na prebratie smernice na spolkovej úrovni, pokiaľ ide o ustanovenia týkajúce sa diskriminácie na základe zdravotného postihnutia, ďalej na krajinskej úrovni s výnimkou krajín Viedeň a Dolné Rakúsko všetkých ustanovení alebo o nich ešte neinformovala Komisiu.
   
      (1)  Ú. v. ES L 303, s. 16